
	1.
	Informatīvais ziņojums
Par valsts apmaksāto laboratorisko izmeklējumu nodrošināšanu
	Priekšlikums
Finanšu ministrija konceptuāli neiebilst informatīvā ziņojuma “Par valsts apmaksāto laboratorisko izmeklējumu nodrošināšanu” projekta izskatīšanai Ministru kabineta sēdē. Norādām, ka saskaņā ar Likumu par budžetu un finanšu vadību budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāji ir atbildīgi par Likumā par budžetu un finanšu vadību noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Ņemot vērā, ka atbilstoši MK 13.04.2004. noteikumiem Nr.286 “Veselības ministrijas nolikums” Veselības ministrija (turpmāk - VM) ir vadošā valsts pārvaldes iestāde veselības nozarē, uzskatām, ka VM ir atbildīga par Latvijas valsts budžeta līdzekļu efektīvu un racionālu izlietojumu.
Piedāvātā redakcija
-
	Evija Janevica (FM)

	2.
	Informatīvais ziņojums
Par valsts apmaksāto laboratorisko izmeklējumu nodrošināšanu
	Priekšlikums
Lūdzam informatīvā ziņojuma projekta 13.lpp. 3.rindkopā norādīto MK 12.12.2023. rīkojuma Nr. “833” aizstāt ar Nr. “883”.
Piedāvātā redakcija
-
	Evija Janevica (FM)

	3.
	Informatīvais ziņojums
Par valsts apmaksāto laboratorisko izmeklējumu nodrošināšanu
	Priekšlikums
Ņemot vērā, ka informatīvā ziņojuma projekta 1.4.pielikumā ir norādīti 24 izmeklējumu tarifi nevis 25, kā norādīts informatīvā ziņojuma projektā, lūdzam salāgot informāciju.
Piedāvātā redakcija
-
	Evija Janevica (FM)

	4.
	MK sēdes protokollēmuma projekts
2. Lai segtu izdevumus laboratorijas pakalpojumu nodrošināšanai, kas pārsniedz līgumos ar pakalpojuma sniedzējiem iekļauto apjomu, un nodrošinātu nātrijurētisko peptīdu noteikšanas izmeklējumu veikšanu, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadā ne vairāk kā  10 970 727 euro un  2025. gadā un turpmāk ik gadu ne vairāk kā 10 988 702 euro apmērā.
	Priekšlikums
Lūdzam MK sēdes protokollēmuma projekta 2.punktā vārdus un ciparus “10 970 727 euro” papildināt ar vārdiem “apmērā”. Attiecīgi precizējams informatīvā ziņojuma projekts.
Piedāvātā redakcija
-
	Evija Janevica (FM)



